CELEX: 62010CO0335
Language: sl
Date: 2011-07-13
Title: Sklep Sodišča (peti senat) z dne 13. julija 2011. # Administraţia Finanţelor Publice a Municipiului Târgu-Jiu in Administraţia Fondului pentru Mediu proti Claudia Norica Vijulan. # Predlog za sprejetje predhodne odločbe: Curtea de Apel Craiova - Romunija. # Člen 104(3), prvi pododstavek, Poslovnika - Notranja obdavčitev - Člen 110 PDEU - Dajatev na onesnaževanje, ki se zaračuna ob prvi registraciji motornega vozila. # Zadeva C-335/10.

Sklep Sodišča (peti senat) z dne 13. julija 2011 – Administrația Finanțelor Publice a Municipiului Târgi-Jiu et Administrația
            Fondului pentru Mediu proti Vijulan
      (Zadeva C-335/10)
      „Člen 104(3), prvi pododstavek, Poslovnika – Notranja obdavčitev – Člen 110 PDEU – Dajatev za onesnaževanje, ki se plača ob prvi registraciji motornega vozila“
      Davčne določbe – Notranji davki – Dajatev za onesnaževanje, ki se plača za motorna vozila ob prvi registraciji na nacionalnem ozemlju – Dajatev, ki se uporablja za uvožena rabljena vozila in ji ne ustreza nobena dajatev za enako stara in enako obrabljena vozila,
         ki so na nacionalnem trgu – Nedopustnost (člen 110 PDEU) (Glej točke 20, 21 in 23 izrek.)
      
      Predmet 
      
         
               Predlog za sprejetje predhodne odločbe – Curte de apel Craiova – Registracija rabljenih motornih vozil, ki so bila pred tem
                  registrirana v drugih državah članicah – Okoljska dajatev, ki se zaračuna za motorna vozila ob prvi registraciji v državi
                  članici – Združljivost nacionalne ureditve s členom 110 PDEU – Časovno omejena oprostitev za vozila z določenimi lastnostmi.
               
            Izrek 
      Člen 110 PDEU je treba razlagati tako, da nasprotuje temu, da država članica uvede dajatev za onesnaževanje za motorna vozila
         ob prvi registraciji v tej državi članici, če je ta davčni ukrep urejen tako, da v navedeni državi članici odvrača od sprostitve
         rabljenih motornih vozil, ki so kupljena v drugih državah članicah, v promet, ne da bi pri tem odvračal od nakupa rabljenih
         vozil enake starosti in obrabe na nacionalnem trgu.